Γεγονότα Σεπτεμβρίου 2015

Παρατίθενται παρακάτω σημαντικά γεγονότα απ' όλο τον κόσμο που συνέβησαν τον μήνα Σεπτέμβριο του 2015, συνοδευόμενα από τις πηγές μέσω των οποίων μεταδόθηκαν. 

## 1η Σεπτεμβρίου
;Δυστυχήματα και καταστροφές
*Από έκρηξη σε εργοστάσιο χημικών στην πόλη Ντονγκίν της Κίνας σκοτώνεται τουλάχιστον ένα άτομο και είναι άγνωστο πόσοι είναι οι τραυματίες. (AP μέσω Asian Correspondent)  (Voice of America) (Shanghaiist)
*Ο αριθμός των θυμάτων από τη νόσο των λεγεωνάριων στο Κουίνσι των ΗΠΑ ανέρχεται σε 7.
(Reuters) 

;Διεθνείς σχέσεις
*Μεταναστευτική κρίση στην Ευρώπη
**Οι αρχές στην Ουγγαρία κλείνουν τον σιδηροδρομικό σταθμό Κελέτι στη Βουδαπέστη, για να εμποδίσουν την επιβίβαση στα τρένα εκατοντάδων μεταναστών με προορισμό άλλες ευρωπαϊκές πρωτεύουσες. (ITV)
**Χιλιάδες προσφύγων φτάνουν στο München Hauptbahnhof της Γερμανίας από τη Βουδαπέστη. (thelocal)
**Περισσότεροι από 11.000 Ισλανδοί προσφέρονται να φιλοξενήσουν στα σπίτια τους τους Σύρους πρόσφυγες, με σκοπό να βοηθήσουν στην αντιμετώπιση της μεταναστευτικής κρίσης.(The Independent) (Time) 

;Πολιτική και εκλογές
*Στη Γουατεμάλα, το Κογκρέσο ψηφίζει ομόφωνα υπέρ της άρσης της ασυλίας για τον πρόεδρο Ότο Πέρες Μολίνα για τον φερόμενο ρόλο του σε οικονομικό σκάνδαλο. Οι γενικές εκλογές θα διεξαχθούν στις 6 Σεπτεμβρίου, με τον Πέρες να μην μπορεί να είναι υποψήφιος, καθώς ισχύει το όριο της μίας προεδρικής θητείας.(Reuters)  (Bloomberg)
*Βουλευτικές εκλογές στις Νήσους Φερόες 2015:
**Βουλευτικές εκλογές διεξάγονται στις Νήσους Φερόες με το Κόμμα Αριστεράς των Νήσων Φερόε του Άξελ Β. Γιοχάνεσεν να κερδίζει τη νίκη. (The Scotsman)

## 2 Σεπτεμβρίου
;Πόλεμος και επιθέσεις
*Από έκρηξη παγιδευμένου οχήματος σκοτώνονται τουλάχιστον 7 άτομα στην κυβερνητική επαρχία Λατάκια της Συρίας.
(AFP μέσω ''Daily Star'') 

;Οικονομία
*Κατέρχονται σε απεργία 150 εκατ. εργάτες στην Ινδία εναντίον των εργασιακών μεταρρυθμίσεων που προωθεί η κυβέρνηση του πρωθυπουργού Ναρέντρα Μόντι. (Voice of America)

;Καταστροφές και δυστυχήματα
*Συλλαμβάνεται ένας ύποπτος από τη γαλλική αστυνομία για τον εμπρησμό που σημειώθηκε σε πολυκατοικία του 18ου διαμερίσματος, στο Παρίσι. Από την πυρκαγιά πέθαναν 8 άτομα. (BBC)

;Νόμος και έγκλημα
*Εγκληματικότητα στο Ελ Σαλβαδόρ:
**Έχουν καταγραφεί 907 θάνατοι ως αποτέλεσμα βίας μεταξύ συμμοριών στο Ελ Σαλβαδόρ. Ο αριθμός των νεκρών είναι ο μεγαλύτερος από τον εμφύλιο πόλεμο του Ελ Σαλβαδόρ, τη δεκαετία του '80. (BBC)
*Με δικαστική απόφαση διατάζεται να τεθεί υπό κράτηση ο Πρόεδρος της Γουατεμάλας Ότο Πέρες Μολίνα για τη φερόμενη εμπλοκή του σε σκάνδαλο διαφθοράς. (AP)

## 3 Σεπτεμβρίου
;Διεθνείς σχέσεις
*Διεξάγεται στρατιωτική παρέλαση στο Πεκίνο με τη συμμετοχή 12.000 μελών του Λαϊκού Απελευθερωτικού Στρατού, 500 οχημάτων και 200 αεροσκαφών της Πολεμικής Αεροπορίας. (RT)

;Νόμος και έγκλημα
*Ο Πρόεδρος της Γουατεμάλας, Ότο Πέρες Μολίνα, παραιτείται έπειτα από την ανάμιξή του σε σκάνδαλο διαφθοράς. Προσωρινός πρόεδρος αναλαμβάνει ο αντιπρόεδρος Αλεχάντρο Μαλντονάντο. (''New York Times'') (BBC News)

;Καταστροφές και δυστυχήματα
*Κρίση με μετανάστες στην Ευρώπη
**Θάνατος του Αϊλάν Κουρντί
***Ανακαλύπτονται σε παραλία στην Τουρκία πτώματα που ανήκουν σε πρόσφυγες, συμπεριλαμβανομένου και ενός τρίχρονου παιδιού, οι εικόνες του οποίου μεταδίδονται μέσω του διαδικτύου σε όλο τον κόσμο, πυροδοτώντας το ενδιαφέρον από τη διεθνή κοινότητα. (Al Jazeera)
*Από παραφορτωμένη ξύλινη βάρκα με μετανάστες που είχαν προορισμό τη Σουμάτρα στις ακτές της Μαλαισίας, σκοτώνονται τουλάχιστον 15 άτομα, από τα οποία τα 13 είναι γυναίκες. Περισσότερα από 40 άτομα αγνοούνται και 19 διασώζονται. (Reuters)  (''The NY Daily News'') (Malaysian Star)
*Πτήση MH370:
**Γάλλοι εισαγγελείς δηλώνουν ότι πιστεύουν "με βεβαιότητα" ότι ένα κομμάτι από συντρίμμια που ξεβράστηκε στις ακτές της νήσου Ρεϊνιόν προέρχεται από το εξαφανισμένο αεροσκάφος.(BBC)

## 4 Σεπτεμβρίου
;Πόλεμος και επιθέσεις
*Επέμβαση στην Υεμένη:
**Από έκρηξη σε αποθήκη όπλων στην Υεμένη σκοτώνονται 45 στρατιώτες από τα Ηνωμένα Αραβικά Εμιράτα που αποτελούσαν τμήμα του συνασπισμού με επικεφαλής τη Σαουδική Αραβία. (Yahoo)
**Πέντε στρατιώτες από το Μπαχρέιν σκοτώνονται στα σύνορα της Σαουδικής Αραβίας με την Υεμένη στη διάρκεια στρατιωτικών επιχειρήσεων εναντίον των πολεμιστών Χούθι που έχουν έδρα την Υεμένη. (Reuters) 
*Σε συγκρούσεις εντός και γύρω από την πρωτεύουσα Ντουσαμπέ του Τατζικιστάν, σκοτώνονται τουλάχιστον 17 άνθρωποι. Εκπρόσωποι της κυβέρνησης αποδίδουν τις επιθέσεις εναντίον των δυνάμεων ασφαλείας στον πρώην υφυπουργό Άμυνας Αντουχαλίμ Ναζαρζόντα, ο οποίος πολέμησε εναντίον των κυβερνητικών δυνάμεων στη διάρκεια του εμφυλίου πολέμου. (BBC)

;Δυστυχήματα και καταστροφές
*Σε νέα ανακοίνωση του Διεθνούς Οργανισμού Μετανάστευσης αναφέρεται ότι πνίγηκαν δεκάδες μετανάστες, όταν η φουσκωτή λέμβος στην οποία επέβαιναν ξεφούσκωσε, με αποτέλεσμα να πεθάνουν 30-40 άτομα. (in.gr)
*Από πυρκαγιά στο ισόγειο του κτηρίου στο Ψυχιατρικό Νοσοκομείο Αττικής, στο Δαφνί, πεθαίνουν 3 τρόφιμοι και άλλοι 3 άνθρωποι τραυματίζονται. (Καθημερινή)

## 5 Σεπτεμβρίου
;Πόλεμος και επιθέσεις
*Ένοπλοι σκοτώνουν 13 άντρες Χαζάρους (από τη μειονότητα), στην επαρχία Μπαλχ του Αφγανιστάν. (AFP μέσω Times of Oman) 
;Διεθνείς σχέσεις
*Κρίση με μετανάστες στην Ευρώπη
**Έπειτα από την απόφαση της Αυστρίας και της Γερμανίας για την υποδοχή περί των 6.500 προσφύγων- στην πλειονότητά τους από τη Συρία, το Αφγανιστάν και το Ιράκ- οι πρόσφυγες φτάνουν στη Βιέννη. Ταξίδεψαν από την Ουγγαρία με λεωφορείο, με τρένο αλλά και πεζή. Στους πρόσφυγες δόθηκε η δυνατότητα να καταθέσουν χαρτιά στην Αυστρία ή να φύγουν για τη Γερμανία. (The Star - Malaysia) (USA Today) (Washington Post) (Budapest Business Journal) 
**Η πρώτη ομάδα, οι 450 από τους 10.000 πρόσφυγες που αναμένονται, φτάνουν στο Μόναχο, έπειτα από ταξίδι μέσω Ουγγαρίας και Αυστρίας.
(BBC)

## 6 Σεπτεμβρίου

;Δυστυχήματα και καταστροφές
*Σε αγώνα ράλι στη Λα Κορούνια της Ισπανίας, οδηγός αυτοκινήτου χάνει τον έλεγχο και βγαίνει από την πίστα, πέφτοντας πάνω στον κόσμο, με αποτέλεσμα τον θάνατο 7 ατόμων. (in.gr)
*Τουλάχιστον 10 νεκροί και 8 αγνοου΄μενοι είναι ο απολογισμός της ανατροπής αλιευτικού πλοίου, χθες, στις νοτιοκορεατικές ακτές.(Sydney Morning Herald) (AFP μέσω New Delhi Television)
;Νόμος και έγκλημα
*Η αστυνομία στη Βόρεια Καρολίνα, στην κομητεία Σαρλότ-Μέκλενμπουργκ, ανακοινώνει ότι 11 άτομα - αριθμός χωρίς προηγούμενο - πυροβολήθηκαν με όπλο και 5 από αυτά θανάσιμα στη διάρκεια της αργίας για τους εργαζομένους το Σαββατοκύριακο. (''Charlotte Observer'')

;Πολιτική και εκλογές
*Γενικές εκλογές στη Γουατεμάλα 2015
**Στις κάλπες προσέρχονται οι πολίτες στη Γουατεμάλα στο πλαίσιο των γενικών εκλογών. Οι προεδρικές εκλογές πηγαίνουν σε επόμενο γύρο προκειμένου να κριθεί ο νικητής. (AP)
*Το Εθνικό Συμβούλιο Μεταρρυθμίσεων της Ταϊλάνδης απορρίπτει το νέο, αμφιλεγόμενο σύνταγμα, με ψήφους 135 προς 105 και με 7 "παρών". Το αποτέλεσμα οδηγεί στη διάλυση του Συμβουλίου και στη συνέχιση της στρατιωτικής διακυβέρνησης επί τουλάχιστον άλλους 7 μήνες. Παράλληλα, το δημοψήφισμα που ήταν προγραμματισμένο για τον Ιανουάριο του 2016 μεταφέρεται για τις αρχές του 2017 ή αργότερα. (AsiaOne)  (BBC)

## 7 Σεπτεμβρίου
;Πόλεμος και επιθέσεις
*Πόλεμος Τουρκίας-PKK
**Τουρκικά πολεμικά αεροσκάφη βάλλουν εναντίον θέσεων των μαχητών του PKK στη νοτιοανατολική Τουρκία και στο Βόρειο Ιράκ και παρατάσσουν ειδικές δυνάμεις προς τα ιρακινά σύνορα έπειτα από μία πολύνεκρη επίθεση του PKK με απολογισμό τουλάχιστον 16 Τούρκους στρατιώτες.
(Reuters) 

;Καταστροφές και δυστυχήματα
*Αγνοούνται 20 άτομα έπειτα από την ανατροπή του πλεούμενου που τους μετέφερε στο ιταλικό νησί της Λαμπεντούζα. Διασώθηκαν 107 άτομα.(in.gr)
*Από τη συντριβή μικρού αεροσκάφους στο Δυτικό Κολοράντο σκοτώνονται 5 άτομα. (''USA Today'')

;Διεθνείς σχέσεις
*Κρίση με μετανάστες στην Ευρώπη
**Ο Πρόεδρος της Γαλλίας Φρανσουά Ολάντ συμφωνεί να φιλοξενήσει στη χώρα του 24.000 πρόσφυγες επί συνόλου 100.000 ανά μήνα που αναμένεται να φτάσουν. (AP μέσω ABC News)

;Πολιτική και εκλογές
*Γενικές εκλογές στο Τρινιντάντ και Τομπάγκο 2015:
**Στις κάλπες για τις γενικές εκλογές προσέρχονται οι ψηφοφόροι στο Τρινιντάντ και Τομπάγκο, με το Εθνικό Κίνημα του Λαού με επικεφαλής τον Κιθ Ράουλεϊ να επιστρέφει στην εξουσία. (Reuters) , (''Miami Herald'')
*Παραιτείται με αφορμή την προσφυγική κρίση ο υπουργός Άμυνας της Ουγγαρίας, Τσάμπας Χέντε και τον αντικαθιστά ο Ιστβάν Σιμίτσκο.
(UPI)

## 8 Σεπτεμβρίου
;Πόλεμος και επιθέσεις
*Πόλεμος Τουρκίας και Κούρδων ανταρτών του PKK
**Η Τουρκία βομβαρδίζει θέσεις των ανταρτών του PKK στο βόρειο Ιράκ έπειτα από τη χθεσινή βομβιστική επίθεση στην επαρχία Χακάρι που είχε ως αποτέλεσμα να σκοτωθούν τουλάχιστον 16 στρατιώτες του τουρκικού στρατού. (BBC)
**Σε βομβιστική επίθεση του PKK με στόχο μικρό λεωφορείο στην ανατολική επαρχία Ιγκντίρ κοντά στα σύνορα με την Αρμενία σκοτώνονται 14 αξιωματικοί της τουρκικής αστυνομίας. (Reuters) 
*Συριακός εμφύλιος πόλεμος:
**Ο Βρετανός πρωθυπουργός Ντέιβιντ Κάμερον επιβεβαιώνει ότι 2 μαχητές του ΙΣΙΣ, βρετανοί πολίτες, σκοτώθηκαν στη Συρία σε βρετανική επίθεση στις 21 Αυγούστου 2015. (BBC) (''The Guardian'')

;Καταστροφές και δυστυχήματα
*Μεγάλη αμμοθύελλα πλήττει τον Λίβανο και τη Συρία, όπως και την Ιορδανία, το Ισραήλ και την Αίγυπτο. Η καταιγίδα προκάλεσε τον θάνατο 2 γυναικών και έστειλε εκατοντάδες στα νοσοκομεία με αναπνευστικά προβλήματα.(Middle East Eye) (AP μέσω CTV News) (Al Jazeera English Online)

;Πολιτική και εκλογές
*Ο Σίνζο Άμπε, Πρωθυπουργός της Ιαπωνίας, επανεκλέγεται στην ηγεσία του Δημοκρατικού Κόμματος των Φιλελευθέρων, χωρίς αντίπαλο. (AP μέσω ''The New York Times'')

;Αθλητισμός
*Στο ποδόσφαιρο, ο Γουέιν Ρούνεϊ γίνεται ο πρώτος σε τέρματα της αγγλικής εθνικής ομάδας με ένα τέρμα επί της ελβετικής εθνικής ομάδας σε αγώνα για τα προκριματικά του ευρωπαϊκού πρωταθλήματος του 2016. (ITV)

## 9 Σεπτεμβρίου

;Τέχνες και κουλτούρα
*Η Βασίλισσα Ελισάβετ Β΄ γίνεται η μονάρχης με τη μακροβιότερη παραμονή στον αγγλικό θρόνο (63 έτη και 7 μήνες), καταρρίπτοντας το ρεκόρ της προ-προγιαγιάς της, Βικτωρίας.(BBC), (''The Huffington Post UK''), (Al Jazeera English Online) 

;Οικονομία
* Γερμανικό δικαστήριο εκδίδει διαταγή για τον τερματισμό της απεργίας των πιλότων στη Lufthansa. (CNBC), (AP μέσω US News & World Report)

;Διεθνείς σχέσεις
*Το Ισραήλ ανοίγει ξανά την πρεσβεία του στο Κάιρο, έπειτα από το κλείσιμό της το 2011, όταν έγιναν βίαιες διαδηλώσεις.(AP μέσω ABC News), (Al Jazeera English Online), (CNN International)

## 10 Σεπτεμβρίου
;Πόλεμος και επιθέσεις
*Τουλάχιστον 30 άτομα σκοτώνονται στην πόλη Σίζρε της νοτιοανατολικής Τουρκίας έπειτα από τις συγκρούσεις ανάμεσα στις τουρκικές δυνάμεις ασφαλείας και στους υποστηρικτές του φιλοκουρδικού Δημοκρατικού Κόμματος των Λαών (HDP). (BBC)
;Δυστυχήματα και καταστροφές
*Στην Ιαπωνία, δεκάδες χιλιάδες ατόμων αναγκάζονται να εγκαταλείψουν τις εστίες τους εξαιτίας των πλημμυρών και κατολισθήσεων που προκλήθηκαν από την τροπική καταιγίδα Ετάου. Μέχρι στιγμής, αναφέρεται 1 άτομο ως αγνοούμενο. (Radio NZ Online), (AP μέσω US News and World Report), (Al Jazeera English Online), (BBC)

;Νόμος και έγκλημα
*Στη Βενεζουέλα ο ηγέτης της αντιπολίτευσης Λεοπόλντο Λόπες καταδικάζεται σε φυλάκιση 14 ετών για φερόμενη υποκίνηση βίας στη διάρκεια αντικυβερνητικών συλλαλητηρίων. (AP)

;Πολιτική και εκλογές
*Παραιτείται ο Πρώτος Υπουργός της Βόρειας Ιρλανδίας Πίτερ Ρόμπινσον. (BBC)

;Επιστήμη και τεχνολογία
**[[Homo naledi]]*
**Δημοσιεύεται στο *[[eLife|Elife]]* η ανακάλυψη επιστημόνων από το Πανεπιστήμιο του Γουιτγουότερσραντ με την οποία ανακοινώνεται ένα
νέο είδος ανθρωποειδούς (*Homo naledi*) στο Σπήλαιο του Ανατέλλοντος Αστέρα, στη Νότια Αφρική. Αν και τα λείψανα δεν έχουν ακόμα χρονολογηθεί πλήρως, θα μπορούσε να είναι ηλικίας περί των 3 εκατ. ετών. (BBC) (Al Jazeera English Online)

## 11 Σεπτεμβρίου

;Καταστροφές και δυστυχήματα
*Τουλάχιστον 3 νεκροί, 27 τραυματίες και 26 αγνοούμενοι είναι ο απολογισμός από τις πλημμύρες και κατολισθήσεις που προκλήθηκαν στην Ιαπωνία. (Reuters)  (The Independent-UK)
*Τουλάχιστον 87 άτομα σκοτώνονται και άλλα 184 τραυματίζονται από κατάρρευση ενός γερανού στο Μεγάλο Τέμενος στη Μέκκα στο δυτικό τμήμα της Σαουδικής Αραβίας, λίγο προτού ξεκινήσει το ετήσιο ισλαμικό προσκύνημα.
(kathimerini.gr)

;Πολιτική και εκλογές
*Γενικές εκλογές στη Σιγκαπούρη 2015:
*Στις κάλπες για τις βουλευτικές εκλογές προσέρχονται οι πολίτες στη Σιγκαπούρη. (902.gr)

## 12 Σεπτεμβρίου

;Τέχνες και πολιτισμός
*Ο Χρυσός Λέοντας απονέμεται στον σκηνοθέτη Λορέντσο Βίγας από τη Βενεζουέλα για την καλύτερη ταινία για το *[[Desde allá]]*. (AP) 

;Καταστροφές και δυστυχήματα
*Από εκτροχιασμό αμαξοστοιχίας της Indian Railways κοντά στην Γκουλμπάργκα του κρατιδίου Καρνατάκα σκοτώνονται τουλάχιστον 2 άτομα και αρκετά άλλα τραυματίζονται.(AP μέσω ''Star Tribune'')
*Από την τροπική καταιγίδα που έπληξε την Ιαπωνία εξακολουθούν να αγνοούνται 16 άτομα. (Reuters) 
*Σε σειρά εκρήξεων προπανίου στην ινδική πόλη Πετλαβάντ στο κρατίδιο Μαντία Πραντές σκοτώνονται 104 άτομα και περισσότερα από 150 αγνοούνται. (News 18), (ABC News Australia), (AP μέσω US News)

;Πολιτική και εκλογές
*Νέος ηγέτης του Ηνωμένου Βασιλείου ανακοινώνεται ότι εξελέγη ο Τζέρεμι Κόρμπιν. (''The Telegraph''), (''Evening Standard'')

;Αθλητισμός
*Στην αντισφαίριση, το Αμερικανικό Όπεν στις γυναίκες (απλό) κατακτά η Ιταλίδα Φλάβια Πενέτα με νίκη στον τελικό επί της συμπατριώτισσά της, Ρομπέρτα Βίντσι. (US Open)
*Στην πυγμαχία, ο Φλόιντ Μεϊγουέδερ στον αναμενόμενο και τελευταίο αγώνα της καριέρας του, επικρατεί του Αντρέ Μπέρτο με ομόφωνη απόφαση και επεκτείνει το ρεκόρ του των 49 νικών και καμιάς ήττας. (ESPN)

## 13 Σεπτεμβρίου
;Διεθνείς σχέσεις
*Κρίση στην Υεμένη
**Η εξόριστη κυβέρνηση αναφέρει ότι δεν θα συμμετάσχει πλέον στις συνομιλίες με τους αντάρτες Χούθι στα Ηνωμένα Έθνη. (Trust) 

;Καταστροφές και δυστυχήματα
*Ο αριθμός των νεκρών από τις πλημμύρες στην Ιαπωνία ανέρχεται στους 7. (Asia One)
*Από έκρηξη στην πόλη Μουλτάν του Πακιστάν σκοτώνονται τουλάχιστον 9 άτομα και άλλα 42 τραυματίζονται. (AFP μέσω ABC News Australia)
*Από την κατάρρευση ισλαμικού σχολείου στην πόλη Μπουκούρου της Νιγηρίας σκοτώνονται τουλάχιστον 4 μαθητές και άλλοι 40 τραυματίζονται. (Reuters) 
*Πνίγονται στο Αιγαίο 34 πρόσφυγες, ανάμεσα στους οποίους 4 μωρά και 11 παιδιά, από τη βύθιση της ξύλινης βάρκας τους στο Φαρμακονήσι, πολύ κοντά στις τουρκικές ακτές. (Xinhua News Agency).
*Στις ΗΠΑ, 4 φυλακισμένοι σκοτώνονται και ισάριθμοι τραυματίζονται στη διάρκεια βίαιων επεισοδίων που διήρκεσαν μερικά λεπτά σε ιδιωτική φυλακή στο Κούσινγκ της Οκλαχόμα. (N.Y. Daily News), (''The New York Times'')

;Διεθνείς σχέσεις
*Κρίση στην Υεμένη
**Η εξόριστη κυβέρνηση αναφέρει ότι δεν θα παραστεί πλέον στις συνομιλίες με τους αντάρτες Χούθι που φιλοξενούνται από τα Ηνωμένα Έθνη. (Trust) 

;Επιστήμη και τεχνολογία
*Η επιστροφή του Ρώσου κοσμοναύτη Γκενάντι Παντάλκα από τον Διεθνή Διαστημικό Σταθμό τη χθεσινή ημέρα σηματοδοτεί ένα νέο ρεκόρ για την παραμονή στο διάστημα, καταρρίπτοντας το ρεκόρ του συμπατριώτη του Σεργκέι Κρικάλεφ του 2005. Ο Παντάλκα συμπλήρωσε 879 ημέρες στο διάστημα (2,41 έτη) στη διάρκεια 5 πτήσεων. (NPR)

;Αθλητισμός
*Αμερικανικό Όπεν
**Στην αντισφαίριση, ο Νόβακ Τζόκοβιτς από τη Σερβία επικρατεί του Ελβετού Ρότζερ Φέντερερ με 3 σετ έναντι 1 στον τελικό του απλού των ανδρών. (''International Business Times''), (''The Guardian'')
*Στο γκολφ, η Λίντια Κο κερδίζει τον τελικό του κύριου πρωταθλήματος γυναικών LPGA για το έτος 2015, το Πρωτάθλημα Εβιάν. Η Νεοζηλανδή γίνεται το νεότερο πρόσωπο σε ηλικία από οποιοδήποτε φύλο που κερδίζει ένα επαγγελματικό πρωτάθλημα στο γκολφ, σε ηλικία 18 ετών. (BBC Sport)

## 14 Σεπτεμβρίου
;Πόλεμος και επιθέσεις
*Εμφύλιος πόλεμος στην Υεμένη:
**Έπειτα από συγκρούσεις με αντάρτες Χούθι σκοτώνονται 5 στρατιώτες από τη Σαουδική Αραβία στη νότια επαρχία Νατζράν. (AFP μέσω Yahoo!)
**Από επίθεση σε κυβερνητικό κτήριο στο νότιο προάστιο της πρωτεύουσας Σαναά της Υεμένης σκοτώνονται 10 άτομα, από τα οποία 7 ανήκουν στην ίδια οικογένεια. (Reuters) 
*Πόλεμος στο Αφγανιστάν:
**Οι αντάρτες Ταλιμπάν καταλαμβάνουν μια φυλακή στην κεντρική Επαρχία Γκαζνί του Αφγανιστάν σκοτώνοντας 4 αξιωματούχους των φυλακών και απελευθερώνοντας περί τους 350 κρατουμένους. (BBC)

;Καταστροφές
*Από πλημμύρες στη Γιούτα των ΗΠΑ σκοτώνονται 7 άτομα. (KUTV)

;Πολιτική και εκλογές
*Ο Μάλκολμ Τέρνμπουλ κερδίζει τον πρωθυπουργό Τόνι Άμποτ και εκλέγεται στην ηγεσία του Φιλελεύθερου Κόμματος της Αυστραλίας με ποσοστό 54&ndash;44. (ABC News Australia), (ABC News)
*Γενικές εκλογές στη Γουατεμάλα 2015
**Ο Μανουέλ Μπαλντισόν αποχωρεί από την κούρσα για την προεδρία της Γουατεμάλας αφήνοντας τον ηθοποιό Τζίμι Μοράλες και τη Σάντρα Τόρες να αναμετρηθούν στον τελικό γύρο. (ABC Go)

## 15 Σεπτεμβρίου
;Καταστροφές και δυστυχήματα
*Δύο μαθητές σκοτώνονται και άλλοι 3 τραυματίζονται όταν εμβολίζεται ένα σχολικό λεωφορείο από ένα άλλο όχημα στο Χιούστον του Τέξας. (Houston Chronicle), (Reuters) 
*Από χιονοστιβάδα σκοτώνονται 7 ορειβάτες στις Γαλλικές Άλπεις κοντά στην πόλη Πελβού. (Accuweather)

;Διεθνείς σχέσεις
*Μεταναστευτική κρίση στην Ευρώπη:
**Η Ουγγαρία κηρύσσει κατάσταση έκτακτης ανάγκης σε δύο από τις νοτιοδυτικές κομητείες καθώς τίθενται σε ισχύ αυστηρότεροι νόμοι με στόχο να αποθαρρύνουν τους αιτούντες άσυλο και άλλους από το να εισέλθουν στη χώρα. (BBC), (AP μέσω U.S. News & World Report)

;Πολιτική και εκλογές
*Ο Μάλκολμ Τέρνμπουλ ορκίζεται Πρωθυπουργός της Αυστραλίας έπειτα από την εκλογή του στην ηγεσία του Φιλελεύθερου Κόμματος. (ABC News Australia)

## 16 Σεπτεμβρίου
;Καταστροφές και δυστυχήματα
*Σεισμός Ιγιαπέλ 2015: Σεισμός στην Ιγιαπέλ της Χιλής, με μέγεθος σεισμικής ροπής 8,3 και επακόλουθο τσουνάμι επιφέρει 13 νεκρούς και 6 αγνοούμενους, και τεράστιες καταστροφές. (AP μέσω ABC News America), (USGS), (CNN)

;Πόλεμος και επιθέσεις
*Σε επιθέσεις του PKK σκοτώνονται 5 Τούρκοι αξιωματικοί της αστυνομίας στις νοτιοανατολικές επαρχίες Μαρντίν και Χακαρί. Ο τουρκικός στρατός ισχυρίζεται ότι σκοτώθηκαν 9 εξτρεμιστές. (Daily Sabah) , (Reuters μέσω ''Daily Star'') 
*Πραξικόπημα στην Μπουρκίνα Φάσο 2015:
**Στρατιώτες συλλαμβάνουν τον προσωρινό πρόεδρο και τον πρωθυπουργό της Μπουρκίνα Φάσο, όπως και υπουργούς της κυβέρνησης, πυροδοτώντας φόβους για ένα πραξικόπημα. Σε κοινή δήλωσή τους, τα Ηνωμένα Έθνη, η Αφρικανική Ένωση και η Οικονομική Κοινότητα των Χωρών της Δυτικής Αφρικής αναφέρεται ότι η προεδρική φρουρά θα πρέπει να απελευθερώσει πάραυτα τους επικεφαλής της προσωρινής κυβέρνησης. (Al-Jazeera), (Reuters) 

;Υγεία
*Σε επιδημία χολέρας χάνουν τη ζωή τους τουλάχιστον 16 άνθρωποι σε 3 στρατόπεδα για άστεγους ανθρώπους στη Νιγηρία.
(France 24)

;Διεθνείς σχέσεις
*Μεταναστευτική κρίση στην Ευρώπη
**Δεκάδες μεταναστών φτάνουν στα σύνορα της Σερβίας με την Κροατία, που έχει καταστεί ο νέος δρόμος για τους μετανάστες στους οποίους εμποδίστηκε η είσοδος προς την Ουγγαρία. (BBC)
**Ουγγρικές ειδικές δυνάμεις συγκρούονται με μετανάστες στα κλειστά σήμερα σύνορα κοντά στο Χόργκος.(BBC)

;Αθλητισμός
*Η Διεθνής Ολυμπιακή Επιτροπή ανακοινώνει τις πόλεις που είναι υποψήφιες για τους Θερινούς Ολυμπιακούς Αγώνες του 2024: Αμβούργο, Βουδαπέστη, Λος Άντζελες, Παρίσι και Ρώμη. (CNN)

## 17 Σεπτεμβρίου
;Πόλεμος και επιθέσεις
*Πόλεμος στο Ιράκ
**Τουλάχιστον 21 άτομα σκοτώνονται σε πολλαπλές επιθέσεις στη Βαγδάτη με περισσότερους από 70 τραυματίες. (BBC), (Headlines & Global News)

;Δυστυχήματα
*Γύρω στα 180 άτομα σκοτώνονται στο Νότιο Σουδάν έπειτα από ανάφλεξη βυτιοφόρου γεμάτου με καύσιμα όταν ξέφυγε από την πορεία του.
(RT), (''The Independent'') , (Voice of America)
*Σε 5 ανέρχεται ο αριθμός των νεκρών από τις δασικές πυρκαγιές στην Καλιφόρνια.(''Sacramento Bee''), (Reuters) 

;Υγεία
*Σε επιδημία δάγκειου πυρετού πεθαίνουν 14 άνθρωποι στο Δελχί της Ινδίας.(NDTV)

;Διεθνείς σχέσεις
*Μεταναστευτική κρίση στην Ευρώπη
**Φτάνουν στην Κροατία 7.000 μετανάστες με την πρόεδρο της χώρας να θέτει σε επιφυλακή τον στρατό.(''WA Today'')
**Εγκρίνεται από το Ευρωπαϊκό Κοινοβούλιο το σχέδιο της Ευρωπαϊκής Επιτροπής (με ψήφους 372-124 με 54 παρόντες) για τον επαναπατρισμό 120.000 αιτούντων ασύλου γύρω από την ΕΕ. (Australian Broadcasting Corporation), (EuroNews)
*Cuba–United States relations
**Μαζί με άλλους 15 διπλωμάτες από άλλες χώρες, ο Κουβανός διπλωμάτης Χοσέ Ραμόν Καμπάνιας Ροντρίγκες παρουσιάζει τα διαπιστευτήριά του στον Αμερικανό πρόεδρο Μπαράκ Ομπάμα και γίνεται ο πρώτος πρεσβευτής της Κούβας στις ΗΠΑ από το 1961. The Obama Administration has yet to name an ambassador to Cuba. (''Havana Times''), (AP μέσω U.S. News & World Report)

;Πολιτική και εκλογές
*Πραξικόπημα στην Μπουρκίνα Φάσο 2015:
**Η προσωρινή κυβέρνηση της Μπουρκίνα Φάσο ανατρέπεται σε στρατιωτικό πραξικόπημα. (The Daily Telegraph) , (BBC)
**Οι επικεφαλής του πραξικοπήματος ανακοινώνουν στην κρατική ραδιοτηλεόραση ότι ο στρατηγός Ζιλμπέρ Ντιεντερέ είναι πλέον αρχηγός κράτους του νέου προσωρινού σώματος, που ονομάζεται "Εθνικό Συμβούλιο για τη Δημοκρατία". (AP μέσω Huffington Post), (Al Jazeera America)
**Τουλάχιστον 3 άτομα σκοτώνονται και περισσότερα από 60 τραυματίζονται έπειτα από τη διάλυση του πλήθους στη διάρκεια συγκρούσεων με την προεδρική φρουρά. (''Irish Times'')

## 18 Σεπτεμβρίου
;Πόλεμος και επιθέσεις
*Δύο μέλη του προσωπικού ασφαλείας, 17 προσκυνητές σε τζαμί και 13 μαχητές σκοτώνονται έπειτα από επίθεση με στόχο την πολεμική αεροπορία του Πακιστάν στην πόλη Πεσαβάρ.(''The Express Tribune''), (Reuters μέσω SBS)

;Πολιτική και εκλογές
*Ο Πρόεδρος των ΗΠΑ διορίζει τον Έρικ Φάνινγκ, ο οποίος είναι ο πρώτος ανοικτά ομοφυλόφιλος υπουργός Άμυνας που προέρχεται από τους ΛΟΑΤ. (''Washington Post'')

;Αθλητισμός
*Στο ράγκμπι, αρχίζει το Παγκόσμιο κύπελλο ράγκμπι για το 2015 στο στάδιο Τουίκενχαμ.. (''The Guardian'')

## 19 Σεπτεμβρίου
;Πολιτική και εκλογές
*Στην Αίγυπτο ορκίζεται η νέα κυβέρνηση με πρωθυπουργό τον Σερίφ Ισμαήλ. (Egyptian Streets), (Reuters) 

;Πόλεμος και επιθέσεις
*Ισλαμιστές αντάρτες σκοτώνουν 56 στρατιώτες του συριακού στρατού, έπειτα από την κατάληψη της αεροπορικής βάσης Αμπού αλ Ντουχούρ στην κυβερνητική επαρχία Ιντλίμπ. (''Telegraph''), (The News Hub) 
*Τουλάχιστον 55 άτομα σκοτώνονται σε αεροπορική επίθεση της Τουρκίας με στόχο στρατόπεδα του PKK στο βόρειο Ιράκ. (Reuters) 

;Τέχνες και κουλτούρα
*Ο Πάπας Φραγκίσκος αναχωρεί από τη Ρώμη για επίσκεψη προς την Κούβα.(Vatican), (USCCB), (''The New York Times'') 
*Η μεγαλύτερη σε διάρκεια τηλεοπτική εκπομπή ποικίλης ύλης στον κόσμο, το Sábado Gigante τερματίζεται έπειτα από 53 χρόνια στον αέρα. (''USA Today'')

;Καταστροφές και δυστυχήματα
*Από πλημμύρες που πλήττουν την Τεχεράνη και το νότιο Ιράν σκοτώνονται 10 άτομα και άλλα 8 αγνοούνται. (AP via CP24)  
*Μεταναστευτική κρίση στην Ευρώπη:
**Ένα κοριτσάκι 5 ετών από τη Συρία και πολλοί άλλοι πρόσφυγες αγνοούνται έπειτα από την ανατροπή της βάρκας τους στο Αιγαίο, κοντά στη Λέσβο. Η Ελληνική Ακτοφυλακή διέσωσε 11 άτομα από τους 26 επιβάτες στο πλοιάριο. (AFP μέσω Asian Age) , (Reuters) 

;Διεθνείς σχέσεις
*[Στην Ιαπωνία, η Άνω Βουλή εγκρίνει την αμφιλεγόμενη νομοθεσία, που εγκρίθηκε τον Ιούλιο από την Κάτω Βουλή, και επιτρέπει στις ιαπωνικές δυνάμεις αυτοάμυνας να επιχειρούν στο εξωτερικό. (CNN), (Mainichi Daily News)

## 20 Σεπτεμβρίου
;Τέχνες και πολιτισμός
*67α Βραβεία ΕΜΜΥ
**Απονέμονται για 67η χρονιά τα βραβεία ΕΜΜΥ στο Λος Άντζελες της Καλιφόρνια με το *[[Game of Thrones]]* να αποσπά το ΕΜΜΥ για την καλύτερη δραματική σειρά.(ABC News Australia)

;Πολιτική και εκλογές
*Ελληνικές βουλευτικές εκλογές Σεπτεμβρίου 2015:
**Στις κάλπες για 3η φορά αυτόν τον χρόνο προσέρχονται οι ψηφοφόροι στην Ελλάδα με τον ΣΥΡΙΖΑ να κερδίζει ξανά την πλειοψηφία των εδρών στη Βουλή. (''The Guardian''), (''The Globe and Mail'' via Worldwide Herald)
**Ο αρχηγός του ΣΥΡΙΖΑ Αλέξης Τσίπρας, με την παραίτηση του οποίου τον περασμένο μήνα προκλήθηκαν οι πρόωρες εκλογές, αναφέρει ότι θα σχηματίσει ξανά κυβέρνηση συνασπισμού με το δεξιό κόμμα των Ανεξάρτητων Ελλήνων. (Sputnik Media), (''The Telegraph'')
*Σε ισχύ τίθεται το νέο σύνταγμα στο Νεπάλ, που καθιερώνει ένα σύγχρονο, κοσμικό κράτος.(Reuters μέσω ''Daily Mail'')

## 21 Σεπτεμβρίου
;Πόλεμος και επιθέσεις
*Πόλεμος στη Σομαλία
**Από έκρηξη παγιδευμένου αυτοκινήτου σκοτώνονται τουλάχιστον 6 άτομα στις πύλες του προεδρικού μεγάρου στο Μογκαντίσου της Σομαλίας. (BBC)
*Πόλεμος στο Ιράκ
**Από έκρηξη παγιδευμένου οχήματος στη Βαγδάτη σκοτώνονται τουλάχιστον 12 άνθρωποι. (Reuters) 
;Διεθνείς σχέσεις
*Κρίση μεταναστών στην Ευρώπη
**Το κοινοβούλιο της Ουγγαρίας εγκρίνει νόμο που εξουσιοδοτεί τον ουγγρικό στρατό να βοηθήσει στην αντιμετώπιση της προσφυγικής κρίσης στα σύνορα με τη Σερβία και με την Κροατία.(Reuters) 

## 22 Σεπτεμβρίου
;Πόλεμος και επιθέσεις
*Πραξικόπημα στην Μπουρκίνα Φάσο
**Ο στρατός της Μπουρκίνα Φάσο φτάνει στην Ουαγκαντουγκού και επιζητά να παραδοθεί η προεδρική φρουρά που πραγματοποίησε το πραξικόπημα.
(BBC)

;Πολιτική και εκλογές
*Ανακοινώνεται η σύνθεση της κυβέρνησης Τσίπρα στην Ελλάδα έπειτα από τη νίκη του ΣΥΡΙΖΑ στις πρόσφατες εκλογές. (in.gr)

;Νόμος και έγκλημα
*Η Ανγκόλα γίνεται το 192ο κράτος που συμμετέχει στη σύμβαση για την κατάργηση της χρήσης των χημικών όπλων στην περίοδο των ένοπλων συγκρούσεων. (US State Department)

## 23 Σεπτεμβρίου
;Τέχνες και πολιτισμός
*Ο Πάπας Φραγκίσκος πραγματοποιεί την πρώτη του επίσκεψη στις ΗΠΑ και γίνεται ο τρίτος Πάπας που πηγαίνει στον Λευκό Οίκο. (MSN), (NY Times), (Washington Post) , (CNN)

;Οικονομία
*Παραιτείται ο διευθύνων σύμβουλος της Volkswagen Μάρτιν Βίντερκορν ως αποτέλεσμα σκανδάλου. (BBC)

;Πολιτική και εκλογές
*Ελληνικές βουλευτικές εκλογές Σεπτεμβρίου 2015:
**Ορκίζεται η κυβέρνηση Τσίπρα, που προέκυψε μετά τις εκλογές. (tvxs.gr)
**Ο υφυπουργός Υποδομών, Μεταφορών και Δικτύων, Δημήτρης Καμμένος, παραιτείται λίγες ώρες μετά την ορκωμοσία του. (kathimerini.gr)

## 24 Σεπτεμβρίου
;Πόλεμος και επιθέσεις
*Κρίση στην Υεμένη
**Τουλάχιστον 29 άτομα σκοτώνονται σε βομβιστική επίθεση που σημειώνεται σε τζαμί στην πρωτεύουσα Σαναά της Υεμένης στη διάρκεια προσευχών για τη θρησκευτική γιορτή Έιντ αλ Άντχα. (CNN)

;Τέχνες και πολιτισμός
*Ο Πάπας Φραγκίσκος γίνεται ο πρώτος Πάπας στην ιστορία που απευθύνεται σε κοινή σύνοδο του Κογκρέσου.(MSN), (CNN), (Washington Post), (Time), (Vatican) 

;Καταστροφές και δυστυχήματα
* Πανικός στο Χατζ το 2015:
**Τουλάχιστον 717 άνθρωποι σκοτώνονται και 805 τραυματίζονται σε πανικό κοντά στη Μέκκα στη διάρκεια του προσκυνήματος Χατζ στη Σαουδική Αραβία. (BBC), (''The New York Times'')
**Η Κροατία και η Σερβία περιορίζουν τη διασυνοριακή τους κυκλοφορία. (Reuters/AFP μέσω ABC News Australia)

;Διεθνείς σχέσεις
*Μεταναστευτική κρίση στην Ευρώπη
**Δεκάδες χιλιάδων μεταναστών εισέρχονται στην Ουγγαρία, κυρίως μέσω της Κροατίας, παρά τις προσπάθειες από την ουγγρική κυβέρνηση και του στρατού να τους σταματήσουν. (AFP μέσω Yahoo! News)

## 25 Σεπτεμβρίου
;Πόλεμος και επιθέσεις
*Πραξικόπημα στην Μπουρκίνα Φάσο 2015:
**Η κυβέρνηση της Μπουρκίνα Φάσο διαλύει την επίλεκτη προεδρική φρουρά που βρίσκεται πίσω από το πραξικόπημα της περασμένης εβδομάδας, προχωρώντας στη σύσταση επιτροπής για τη διερεύνηση των συμβάντων και απολύοντας τον υπουργό Ασφαλείας. (Reuters) 
;Καταστροφές και δυστυχήματα
*Ο Βασιλιάς Σαλμάν της Σαουδικής Αραβίας διατάζει τη διεξαγωγή έρευνας για τον πανικό κοντά στη Μέκκα, που είχε ως αποτέλεσμα να σκοτωθούν περισσότερα από 700 άτομα και να τραυματιστούν άλλα 800. (AFP/BBC μέσω ABC News Australia)
;Υγεία
*Μεταδίδεται από το BBC ότι η Νιγηρία θα απαλειφθεί από τη λίστα των χωρών όπου ενδημεί η πολιομυελίτιδα.(BBC)

;Διεθνείς σχέσεις
*Κρίση μεταναστών στην Ευρώπη
**Η Κροατία ανοίγει ξανά τα σύνορά της με τη Σερβία. (Reuters) 

;Πολιτική και εκλογές
*Ο Χακουμπούν Σιμομούρα παραιτείται από υπουργός Παιδείας, Πολιτισμού, Αθλητισμού, Επιστημών και Τεχνολογίας εξαιτίας της εγκατάλειψης του σχεδίου για το στάδιο όπου θα τελεστούν οι Ολυμπιακοί Αγώνες του 2020. (Reuters μέσω Yahoo! News)
*Ο Τζον Μπένερ πρόκειται να παραιτηθεί από πρόεδρος της Βουλής των Αντιπροσώπων των ΗΠΑ και από το Κογκρέσο στα τέλη του Οκτωβρίου.(''The New York Times''), (''Washington Post'')

## 26 Σεπτεμβρίου
;Πόλεμος και επιθέσεις
*Τουλάχιστον 4 Αρμένιοι στρατιώτες σκοτώνονται έπειτα από επίθεση Αζέρων κοντά στη διαφιλονικούμενη περιοχή του Ναγκόρνο-Καραμπάχ. Χθες, το Αζερμπαϊτζάν βομβάρδισε πολλά αρμένικα χωριά, σκοτώνοντας 3 αμάχους. (Reuters)
*Στην επαρχία Σιρνάκ της Τουρκίας, σκοτώνονται σε συγκρούσεις 34 Κούρδοι μαχητές του PKK, 4 πολίτες και 2 Τούρκοι στρατιώτες.
(Al Jazeera)
;Καταστροφές και δυστυχήματα
*Ο αριθμός των νεκρών από τον πανικό στη Μέκκα ανήλθε στους 769, με άλλους 934 τραυματίες. (ITV)

;Διεθνείς σχέσεις
*Η Ρωσία και η Εσθονία προχωρούν στην ανταλλαγή δύο καταδικασμένων κατασκόπων. (BBC)

;Πολιτική και εκλογές
*Στη Βολιβία εγκρίνεται από την Πολυεθνική Νομοθετική Συνέλευση νομοσχέδιο που θα αναθεωρήσει το Σύνταγμα και θα καταργήσει το όριο των 2 προεδρικών θητειών αν περάσει σε δημοψήφισμα την επόμενη χρονιά. (Reuters μέσω ''Daily Mail'')

## 27 Σεπτεμβρίου
;Πόλεμος και επιθέσεις
*Σε αεροπορικές επιθέσεις σαουδαραβικών αεροσκαφών με στόχο χωριά στην Μπάνι Ζέλα της Υεμένης, στα σύνορα με τη Σαουδική Αραβία, σκοτώνονται τουλάχιστον 25 άνθρωποι. (Euronews)
*Πόλεμος στην Κεντροαφρικανική Δημοκρατία
**Σε συγκρούσεις ανάμεσα σε Χριστιανούς και Μουσουλμάνους στην πρωτεύουσα Μπανγκί σκοτώνονται τουλάχιστον 21 άτομα και περισσότερα από 100 τραυματίζονται. (Telegraph)
*Η Γαλλία ανακοινώνει ότι πραγματοποίησε τις πρώτες αεροπορικές της επιδρομές εναντίον του Ισλαμικού Κράτους εντός της Συρίας. (Reuters) 

;Καταστροφές και δυστυχήματα
*Μεταναστευτική κρίση στην Ευρώπη
**Βυθίζεται στο Αιγαίο Πέλαγος μια βάρκα που μεταφέρει Σύρους πρόσφυγες με 17 επιβάτες. (Today's Zaman)

;Πολιτική και εκλογές
*Βουλευτικές εκλογές στην Καταλονία 2015
**Στις κάλπες προσέρχονται οι ψηφοφόροι στην ισπανική επαρχία της Καταλονίας για τις περιφερειακές εκλογές.(BBC)
**Οι αυτονομιστές κερδίζουν την απόλυτη πλειοψηφία των εδρών στο περιφερειακό κοινοβούλιο, αλλά με ποσοστό κάτω του 50%. (naftemporiki.gr) 
*Πολιτειακές εκλογές στην Άνω Αυστρία 2015:
**Στις βουλευτικές εκλογές που διεξάγονται στο αυστριακό κρατίδιο της Άνω Αυστρίας, μεγάλα κέρδη σημειώνει η Ακροδεξιά.(902.gr)

;Επιστήμη και τεχνολογία
*Σεληνιακή έκλειψη Σεπτεμβρίου 2015
**Για πρώτη φορά από το 1982, κάνει την εμφάνισή του τη νύχτα της 27ης προς 28η Σεπτεμβρίου μια ολική έκλειψη υπερπανσελήνου. Ορισμένοι τη θεωρούν ως και "ματωμένο φεγγάρι". (CNN)

;Αθλητισμός
*Στον στίβο, ο Ίλιουντ Κιπτσόγκε από την Κένυα κερδίζει τον Μαραθώνιο του Βερολίνου στους άνδρες και η συμπατριώτισσά του Γκλέιντις Τσερόνο κερδίζει στις γυναίκες. (Reuters μέσω Yahoo! Australia), (Reuters μέσω ''Daily Nail'')

## 28 Σεπτεμβρίου
;Πόλεμος και επιθέσεις
*Σε γαμήλια δεξίωση στην Υεμένη σκοτώνονται κατά λάθος τουλάχιστον 31 άτομα έπειτα από αεροπορική επιδρομή του αραβικού συνασπισμού υπό τη Σαουδική Αραβία στα νοτιοανατολικά της χώρας.(in.gr)
*Στο Αφγανιστάν, οι Ταλιμπάν θέτουν υπό τον έλεγχό τους την πόλη Κουντούζ στα βόρεια της χώρας, υψώνοντας τη σημαία τους στην κεντρική πλατεία. (Sky News) (The News Hub)

;Επιστήμη
*Σε ανακοίνωση της ΝΑΣΑ, αναφέρεται ότι βρέθηκαν οι ισχυρότερες ενδείξεις μέχρι σήμερα ότι τρέχει αλμυρό νερό περιοδικά στην επιφάνεια του πλανήτη Άρη. Αυξάνονται έτσι οι πιθανότητες να υπάρχει κάποια μορφή ζωής στον εν λόγω πλανήτη. (naftemporiki.gr) 
*Η Ινδία εκτοξεύει τον Astrosat, που είναι ο πρώτος της ερευνητικός αστρονομικός δορυφόρος. (''Times of India'')

;Αθλητισμός
*Η κυβέρνηση του Νεπάλ απαγορεύει την ορειβασία για τους μη έμπειρους ορειβάτες και για τα άτομα με ειδικές ανάγκες που επιχειρούν να ανεβούν στο Όρος Έβερεστ. (''The Guardian'')

## 29 Σεπτεμβρίου
;Πόλεμος και επιθέσεις
*Τουλάχιστον 4 άτομα σκοτώνονται σε βομβιστική επίθεση στη Βαγδάτη. (Euronews)
;Καταστροφές και δυστυχήματα
*Ο τυφώνας Ντουτζουάν πλήττει την Κίνα στην επαρχία Φουτζιάν, έπειτα από το πέρασμά του από την Ταϊβάν, όπου προκάλεσε τον θάνατο 2 ατόμων και τον τραυματισμό άλλων 300. (AP μέσω ABC News)

## 30 Σεπτεμβρίου
;Πόλεμος και επιθέσεις
*Εμφύλιος πόλεμος στη Συρία
**Η ρωσική Άνω Βουλή εγκρίνει νόμο που επιτρέπει τη χρήση των ενόπλων δυνάμεων της Ρωσίας εκτός συνόρων της, έπειτα από αίτημα του προέδρου Βλαντίμιρ Πούτιν. (The News Hub) 
**Η Ρωσία ξεκινά αεροπορικές επιθέσεις εναντίον του Ισλαμικού Κράτους του Ιράκ και της Συρίας έπειτα από αίτηση του προέδρου Μπασάρ αλ Άσαντ της Συρίας. (NPR), (ABC News), (''Washington Post'')
*Δικαστήριο στην Ινδία καταδικάζει 5 φανατικούς ισλαμιστές σε θάνατο και 7 άλλους σε ισόβια κάθειρξη για τις βομβιστικές επιθέσεις στο Μουμπάι το 2006, που είχαν στοιχίσει τη ζωή 188 ατόμων και είχαν τραυματίσει περισσότερους από 800. (AP via ABC News), (Reuters) , (BBC)
*Τουλάχιστον 6 άτομα σκοτώνονται και δεκάδες άλλων τραυματίζονται σε 15 τοποθεσίες της κομητείας Λιουτσένγκ στην αυτόνομη περιοχή Γκουανζί της Κίνας. (''South China Morning Post''), (UPI)

;Διεθνείς σχέσεις
*Ο Πρόεδρος της Παλαιστινιακής Αρχής Μαχμούντ Αμπάς, δηλώνει ότι το Κράτος της Παλαιστίνης δεν θα συμμορφώνεται πλέον με τις συνθήκες του Όσλο και ισχυρίζεται ότι το Ισραήλ δεν έχει ακόμα συμμορφωθεί με τους όρους τους. (CNN)

;Νόμος και έγκλημα
*Εκτελείται στη Γεωργία των ΗΠΑ η Κέλι Γκισεντάνερ για τον ρόλο της στη δολοφονία του συζύγου της, παρά τις εκκλήσεις για χάρη από τον Πάπα Φραγκίσκο και άλλους. (AP via News 12), (''Daily Mail'')

 09